না বুঝে কোরআন পাঠ এভাবেই মুসলিম জীবনে ভয়ানক বিপদ ডেকে আনছে। এতে ব্যাহত হচ্ছে কোরআন নাযিলের মূল উদ্দেশ্য। মুসলিমদের এরূপ ব্যর্থতায় একমাত্র শয়তানই খুশি হতে পারে। অথচ এ নিয়ে মুসলিমদের নিজেদের চেতনাশূণ্যতা কি কম? অশিক্ষায় ও কুশিক্ষায় একটি জনগোষ্ঠিকে যে কতটা চেতনাশূণ্য করতে পারে -এ হলো তার নজির। পাথরের উপর বীজ গজায় না। তেমনি চেতনাশূণ্য মানুষের উপর সত্যের বানীও কাজ দেয় না। হযরত নূহ (আঃ)র ৯৫০ বছরের চেষ্টা এরাই ব্যর্থ করে দিয়েছে। কোন দেশ ইসলামের দুষমন শক্তির হাতে অধিকৃত হলে চেতনা ধ্বংসের সে কাজটিই প্রবল ভাবে হয়। মুসলিম বিশ্বের উপর উপনিবেশিক শাসন এবং পরবর্তীতে তাদের মদদপুষ্ট স্যেকুলার খলিফাদের শাসনে তো সে নাশকতাটিই প্রবল ভাবে হয়েছে এবং এখনো হচ্ছে। এতে বিপন্ন হচ্ছে শুধু পার্থিব জীবন নয়, আখেরাতের জীবনও। ফলে তাদের শাসন থেকে মুক্তি ও তাদের সৃষ্ট অশিক্ষা ও কুশিক্ষার জঞ্জাল সরানোর চেয়ে অধীক গুরুত্বপূর্ণ কাজ এ জগতে আর কি হতে পারে? ৬/৩/২০১৮